बेफोर बिजाबनि अनगायैबो प्रमद चन्द्र ब्रह्मनि बर-इंराजी-हिन्दी सोदोब बिहुंनि गाहाइ सुजुग्रा बिबानखौबो मोजाङै रुजुनबोदों (2004) जाय सोदोब बिहुंखौ CIILनि हेफाजाबै सुजुनाय जादोंमोन आरो बर’ थुनलाइ आफादा 1996  मायथाइनि रङिया जथुममाआव बै समनि बि.ए.सि.नि सोलोंथाइ बिफाननि मानगोनां मावफुं सोद्रोमा लुइच इस्लारीनि आखाइजों बे हारिनि गेदेर समफथिखौ बेखेवदोंमोन। बर’ थुनलाइनि बिखायाव बर’ सोदोब बिहुंनि आंखालखौ एसेब्लाबो  सुफुंदों होननानै सिमान लानांगोन। बेनि मावबिबानाव थानानै हारिनि मावनां हाबा होननानै सानना प्रफेसर सुरुथ नार्जिरीया मोजाङैनो मावफुंदोंमोन।